Diari Oficial de la Generalitat Valenciana


Sumari del DOGV 4238, del 29-04-2002 (2002/4262)

ORDE d'1 de març de 2002, de la Conselleria de Sanitat, per la qual convoca ajudes per a l'organització de reunions i actes científics de caràcter sanitari a la Comunitat Valenciana, i també per a publicacions i revistes científiques.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4262


Data del document
:   01-03-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * associació
    * publicació
    * suport econòmic
    * acta de congrés

ORDE d'1 de març de 2002, de la Conselleria de Sanitat, per la qual convoca ajudes per a l'organització de reunions i actes científics de caràcter sanitari a la Comunitat Valenciana, i també per a publicacions i revistes científiques. [2002/M4262]
  
La Conselleria de Sanitat, a través de l'Escola Valenciana d'Estudis per a la Salut (EVES), segons el Decret 210/1992, de 23 de novembre, té l'objectiu de garantir al personal sanitari la formació i el perfeccionament permanents, i també d'efectuar una tasca d'investigació científica i tècnica.
  
Sens dubte aquesta política ha d'incloure el foment d'activitats adreçades a la reflexió, l'estudi i el debat sobre qüestions científiques relacionades amb les línies considerades prioritàries d'investigació, i activitats de caràcter científic reconegut.
  
Per això, i fent ús de les facultats que em confereix el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat,
  
ORDENE
  
Primer
  
Es convoquen ajudes per a l'organització de reunions i actes científics sobre temes sanitaris, i també per a publicacions i revistes científiques, i s'aproven les bases per què es regeix aquesta convocatòria, incloses en els annexos I i II.
  
Segon
  
L'import de les ajudes es farà efectiu amb càrrec al programa pressupostari 411.40 Escola Valenciana d'Estudis per a la Salut, codi de línia T3214000. L'import global màxim per a ajudes per publicacions i revistes científiques, i també per a les ajudes destinades a pagar reunions i actes científics sobre temes sanitaris és d'11.420 euros.
  
Disposició final
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 1 de març de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Ajudes per a l'organització de reunions i actes científics
  
sobre temes sanitaris
  
Article 1. Objecte i àmbit d'aplicació
  
Es convoca la concessió d'ajudes per a les despeses derivades de l'organització de reunions i actes científics sobre qüestions sanitàries que es facen a la Comunitat Valenciana durant l'any 2002.
  
Les subvencions esmentades podran comprendre en el cas de les reunions i actes científics les despeses de gestió, administració i organització de seminaris monogràfics, jornades, conferències, simposis o congressos, i també si és el cas les derivades de la publicació de les conclusions o les ponències dels actes organitzats.
  
En cap cas les subvencions podran ser destinades a finançar inversions ni adquisicions de material inventariable o d'equipament.
  
Article 2. Destinataris de les subvencions
  
Podran sol·licitar les subvencions que es regulen en aquesta ordre els centres científics, les associacions, les institucions i societats científiques i altres entitats de caràcter sanitari sense finalitat lucrativa situades a la Comunitat Valenciana que tinguen prevista la realització d'actes o publicacions incloses en l'article primer de l'ordre.
  
Article 3. Requisits
  
Les entitats que sol·liciten la subvenció hauran de tenir els requisits següents per accedir-hi:
  
1. Estar legalment constituïdes i inscrites en el registre que corresponga.
  
2. Acreditar que es tracta de centres o organitzacions sense finalitat lucrativa.
  
3. Disposar de seu a la Comunitat Valenciana.
  
4. Disposar d'estructura i capacitat de gestió suficients per a l'organització dels actes que es promouen.
  
5. Estar al corrent de les obligacions tributàries i de la Seguretat Social.
  
6. Els actes per als quals es demane la subvenció hauran de celebrar-se dins del període comprés entre l'1 de gener i el 31 de desembre de l'any 2002.
  
Article 4. Imports
  
Les ajudes consistiran en una subvenció per un valor comprés entre els 300 i els 2.404 euros, que serà valorada per la comissió tècnica, segons els criteris allistats en l'article 5.
  
Article 5. Criteris i comissió de valoració
  
Per a la concessió de les subvencions es tindran en compte els criteris següents per ordre de prioritat, respecte als actes organitzats i a les entitats que els promouen:
  
1. El grau de relació de l'acte respecte als temes que són competència de la Conselleria de Sanitat, i concretament de l'EVES.
  
2. La composició del comité científic organitzador, amb un breu currículum dels seus components.
  
3. Programa provisional científic.
  
4. L'amplitud del col·lectiu de destinataris dels actes organitzats.
  
5. L'àmbit territorial de la convocatòria i la difusió de l'acte, provincial, autonòmic, nacional o internacional.
  
6. El nombre de membres o socis de l'entitat organitzadora i el seu nivell d'implantació a la Comunitat Valenciana.
  
7. L'experiència en l'organització i la gestió de congressos, jornades, conferències i altres actes participatius i formatius en matèries relacionades amb les publicacions científiques.
  
8. El pressupost total estimat d'ingressos i despeses, indicant el grau de finançament propi i extern, bé siga públic o privat, respecte a l'acte pel qual se sol·licita la subvenció.
  
La comissió tècnica de valoració estarà presidida pel subsecretari per a l'Agència Valenciana de la Salut, que hi actuarà com a president, i en formaran part:
  
- La directora o el director de l'EVES, que hi actuarà com a president en els casos de delegació o suplència del president de la comissió.
  
- Dos tècnics investigadors de l'EVES.
  
- Actuarà com a secretari de la comissió un funcionari o funcionària de l'EVES, amb veu però sense vot.
  
Article 6. Documentació que cal aportar
  
1. Certificació de l'entitat que acredite l'acord adoptat per l'òrgan competent que autoritze la sol·licitud de l'ajuda, signada pel representant de l'entitat i que aprove el programa.
  
2. Pressupost de l'acte, segons el model orientatiu que figura en l'annex III d'aquesta ordre.
  
3. Memòria de les activitats de l'entitat que fa la sol·licitud en l'exercici 2001.
  
4. Memòria de l'entitat en què es despleguen els punts indicats en l'article anterior d'aquest annex.
  
5. Declaració de l'entitat sol·licitant en què conste el coneixement i compromís respecte a les obligacions establides en l'article 7 d'aquest annex.
  
Article 7. Obligacions de les entitats subvencionades
  
Les institucions sense finalitat lucrativa beneficiàries de les subvencions estan obligades a:
  
1. Complir la finalitat per a què s'atorga la subvenció i les obligacions que estableix la legislació vigent per als receptors de fons públics.
  
2. Realitzar les activitats adequades de difusió de l'acte que se subvenciona fent-hi constar la participació i la col·laboració de la Generalitat Valenciana a través de la Conselleria de Sanitat - EVES (Escola Valenciana d'Estudis per a la Salut). En el cas dels mitjans de comunicació impresos haurà d'aparéixer de forma visible, a més del que s'ha indicat adés, el logotip de la Generalitat Valenciana i de l'EVES. El requisit esmentat només s'haurà de complir en el cas que la subvenció de l'acte s'haja resolt favorablement quan es faça.
  
3. Entregar a l'EVES les conclusions, ponències o resums derivats de l'acte celebrat, a més de les publicacions que n'emanen.
  
4. Comunicar fefaentment a l'òrgan que concedeix la subvenció la sol·licitud i la concessió de qualsevol ajuda amb la mateixa finalitat per part d'altres organismes públics.
  
5. En qualsevol cas, els beneficiaris de les subvencions estaran obligats a complir el que disposen, per a les subvencions i ajudes públiques, el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana i la resta de la legislació concordant i d'aplicació.
  
Article 8. Instàncies i lloc de presentació de sol·licituds
  
Les entitats que facen la sol·licitud han de presentar la sol·licitud, junt amb la documentació requerida, en el registre de l'EVES, al carrer de Juan de Garay, número 21, de València, o en la Conselleria de Sanitat i les direccions territorials, sense perjuí del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 9. Termini de presentació
  
El termini per a presentar les sol·licituds de subvenció regulades en aquesta ordre serà de 20 dies naturals comptadors a partir de l'endemà de la publicació de l'ordre en el Diari Oficial de la Generalitat Valenciana.
  
Article 10. Tramitació
  
En qualsevol fase de la tramitació de l'expedient, a la vista de la documentació que hi haja en cada un i de les obligacions que s'adquireixen per la concessió de l'ajuda, es podrà demanar informes als organismes i les entitats que es consideren oportuns, i efectuar les comprovacions necessàries sobre l'exactitud de tot això. La documentació haurà de presentar-se ben compulsada o confrontada.
  
El termini màxim per a tramitar i resoldre les sol·licituds sobre les ajudes recollides en aquesta ordre serà de tres mesos a partir de la data en què haja tingut entrada en el registre de l'òrgan competent per a la tramitació. S'entendrà que les sol·licituds han sigut desestimades en els casos en què no es produïsca cap resolució expressa en el termini assenyalat.
  
Quan s'hauran valorat els expedients, el subsecretari per a l'Agència Valenciana de la Salut dictarà les resolucions de concessió de les ajudes.
  
Article 11. Modificació de la resolució de concessió
  
Segons que disposa el paràgraf huité de l'article 47 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, qualsevol alteració de les condicions tingudes en compte per a la concessió de la subvenció i, en tots els casos, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió.
  
Article 12. Pagament i justificació de les subvencions
  
El pagament de les subvencions es farà en un sol pagament mitjançant una transferència bancària a nom de l'entitat que fa la sol·licitud quan s'haurà aprovat la resolució de concessió, després de la presentació dels justificants de les despeses efectuades per un import total igual o superior a la quantitat assignada.
  
Les factures o els justificants de despeses hauran de ser originals o còpies confrontades o compulsades, i presentats amb data anterior al de desembre de 2002. Hi haurà de figurar en tots el vistiplau del president de la institució.
  
Abans de fer el pagament esmentat caldrà aportar la documentació següent:
  
a) Un certificat de l'Agència Tributària i de la Conselleria d'Economia, Hisenda i Ocupació que acredite que l'entitat esmentada està al corrent de les seues obligacions tributàries, de data posterior a l'acabament de l'acte subvencionat.
  
b) Un certificat de la Seguretat Social que acredite que l'entitat esmentada està al corrent de les seues obligacions amb aquesta, de data posterior a l'acabament de l'acte subvencionat.
  
c) Fotocòpia compulsada o confrontada del codi d'identificació fiscal de l'entitat (CIF).
  
d) Fitxa de manteniment de tercers ben emplenada i segellada per l'entitat bancària, segons el model adjunt.
  
En el cas que l'associació tinga alguna exempció tributària, es presentarà la documentació que l'acredite.
  
Article 13. Reintegrament de les quantitats percebudes
  
Segons que disposa l'article 47.9 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, serà procedent reintegrar les quantitats percebudes i exigir interés de demora des del moment del pagament de la subvenció en els supòsits següents:
  
a) Incompliment de l'obligació de justificació.
  
b) Obtenir la subvenció sense tenir les condicions que s'hi requereixen.
  
c) Incompliment de la finalitat per a què la subvenció haja sigut concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el cas considerat en el paràgraf segon de l'article 47.9 de la llei esmentada adés, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat.
  
Article 14. Recursos
  
Es podrà interposar contra la resolució d'adjudicació de les ajudes, que exhaureix la via administrativa, potestativament un recurs de reposició davant el conseller de Sanitat en el termini d'un mes des de la publicació o la modificació (article 116 de la Llei 30/1992). També es podrà interposar un recurs contenciós administratiu, segons els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptadors des de l'endemà de la seua notificació de la present resolució.
  
ANNEX II
  
Ajudes a publicacions i revistes científiques
  
Article 1. Objecte
  
Es convoca la concessió d'ajudes per a l'edició de publicacions i revistes científiques relatives a la sanitat, de difusió estimable que hi ha a la Comunitat Valenciana.
  
Article 2. Destinataris de la subvenció
  
Podran sol·licitar les subvencions que es regulen en aquesta ordre els centres científics, les associacions, les institucions i societats científiques i altres entitats de caràcter sanitari sense finalitat lucrativa situades a la Comunitat Valenciana que editen publicacions o revistes de caràcter científic.
  
Article 3. Requisits
  
1. Les revistes o publicacions que opten a aquestes ajudes hauran de tenir una activitat ininterrompuda mínima de dos anys. La comissió de valoració tècnica d'aquestes ajudes podrà establir excepcions amb publicacions que no tinguen aquests requisits si les publicacions presentades tenen un interés científic especial.
  
2. La quantia de l'ajuda serà com a màxim del 40% de l'import global anual de la revista o publicació, independentment de la periodicitat.
  
Article 4. Criteris i comissió de valoració
  
Per a la concessió de les subvencions es tindrà en compte:
  
1. La importància i el valor de la publicació (inclusió en repertoris o índexs bibliogràfics, tant nacionals com internacionals).
  
2. La continuïtat i l'antiguitat de les col·leccions.
  
3. La incidència de la publicació en l'àmbit investigador, amb distribució nacional o internacional.
  
4. Qualitat dels treballs publicats (comité de redacció o revisió per parells).
  
La comissió tècnica de valoració:
  
Es nomenarà una comissió tècnica de valoració que serà presidida pel subsecretari o la subsecretària per a l'Agència Valenciana de la Salut, que hi actuarà com a president o presidenta, i de la qual formaran part:
  
- la directora o el director de l'EVES, que hi actuarà com a president en els casos de delegació o suplència del president de la comissió.
  
- Dos tècnics investigadors de l'EVES
  
- Un tècnic documentalista de l'EVES.
  
- Secretari: un funcionari o funcionària de l'EVES, amb veu però sense vot.
  
Article 5. Documentació que cal aportar
  
1. Certificació de l'entitat que acredite l'acord adoptat per l'òrgan competent que autoritza la sol·licitud de la subvenció signada pel representant de l'entitat i que aprove el programa i el pressupost de l'activitat, segons el model orientatiu que figura en l'annex III d'aquesta ordre.
  
2. Memòria de les activitats de l'entitat que fa la sol·licitud en l'exercici 2001.
  
3. Memòria de l'entitat en què es despleguen els punts indicats en l'article anterior d'aquest annex.
  
4. Declaració del sol·licitant en què conste el coneixement i el compromís respecte a les obligacions establides en l'article 6 d'aquest annex.
  
Article 6. Obligacions dels beneficiaris
  
1. Comunicar a l'EVES l'obtenció de subvencions o ajudes per la mateixa finalitat procedents de qualsevol administració o ens públic.
  
2. Complir amb la finalitat.
  
3. Fer constar en la publicació o revista científica la participació i la col·laboració de la Generalitat Valenciana a través de la Conselleria de Sanitat - EVES. A més, ha d'aparéixer de forma visible el logotip de la Generalitat Valenciana - EVES. El requisit esmentat només s'haurà de complir en el cas que la subvenció de l'activitat s'haja resolt favorablement.
  
4. Lliurar a l'EVES com a mínim 8 exemplars de cada número objecte de l'ajuda.
  
Qualsevol alteració de les condicions tingudes en compte per a la concessió de l'ajuda i, en tots els casos, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió.
  
Article 7. Instàncies i lloc de presentació de sol·licituds
  
Les entitats que facen la sol·licitud han de presentar la sol·licitud, junt amb la documentació requerida, en el registre de l'EVES, al carrer Juan de Garay, núm. 21, de València, o en la Conselleria de Sanitat i les direccions territorials, sense perjudici del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 8. Termini de presentació
  
El termini per a presentar les sol·licituds de subvenció regulades en aquesta ordre serà de 20 dies naturals comptadors a partir de l'endemà de la publicació de l'ordre en el Diari Oficial de la Generalitat Valenciana.
  
Article 9. Tramitació
  
En qualsevol fase de la tramitació de l'expedient, a la vista de la documentació que hi haja en cada un i de les obligacions que s'adquireixen per la concessió de l'ajuda, es podrà demanar informes als organismes i les entitats que es consideren oportuns, i efectuar les comprovacions necessàries sobre l'exactitud de tot això. La documentació haurà de presentar-se ben compulsada o confrontada.
  
El termini màxim per a tramitar i resoldre les sol·licituds sobre les ajudes recollides en aquesta ordre serà de tres mesos a partir de la data en què haja tingut entrada en el registre de l'òrgan competent per a la tramitació. S'entendrà que les sol·licituds han sigut desestimades en els casos en què no es produïsca cap resolució expressa en el termini assenyalat.
  
Quan s'hauran valorat els expedients, el subsecretari per a l'Agència Valenciana de la Salut dictarà les resolucions de concessió de les ajudes.
  
Article 10. Modificació de la resolució de concessió
  
Segons que disposa el paràgraf huité de l'article 47 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, qualsevol alteració de les condicions tingudes en compte per a la concessió de la subvenció, i en tots els casos, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió.
  
Article 11. Pagament i justificació de les subvencions
  
El pagament de les subvencions es farà en un sol pagament mitjançant una transferència bancària a nom de l'entitat que fa la sol·licitud quan s'haurà aprovat la resolució de concessió, després de la presentació de justificants de les despeses efectuades per un import total igual o superior a la quantitat assignada.
  
Les factures o els justificants de les despeses hauran de ser originals o còpies compulsades, i caldrà presentar-los abans dels 2 de desembre de 2002. Hi haurà de figurar en tots el vistiplau del president de la institució.
  
Abans de fer el pagament esmentat caldrà aportar la documentació següent:
  
a) Un certificat de l'Agència Tributària i de la Conselleria d'Economia i Hisenda que acredite que l'entitat esmentada està al corrent de les seues obligacions tributàries, de data posterior a l'acabament de l'activitat subvencionada.
  
b) Un certificat de la Seguretat Social que acredite que l'entitat esmentada està al corrent de les seues obligacions amb aquesta, de data posterior a l'acabament de l'activitat subvencionada.
  
c) Fotocòpia compulsada o confrontada del codi d'identificació fiscal de l'entitat (CIF).
  
4. Fitxa de manteniment de tercers ben emplenada, segons els model adjunt.
  
En el cas que l'associació tinga alguna exempció tributària, es presentarà la documentació que l'acredite.
  
Article 12. Reintegrament de les quantitats percebudes
  
Segons que disposa l'article 47.9 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, serà procedent reintegrar les quantitats percebudes i exigir interés de demora des del moment del pagament de la subvenció en els supòsits següents:
  
a) Incompliment de l'obligació de justificació.
  
b) Obtenir la subvenció sense tenir les condicions que s'hi requereixen.
  
c) Incompliment de la finalitat per a què la subvenció haja sigut concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el cas considerat en el paràgraf segon de l'article 47.9 de la llei esmentada anteriorment, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat.
  
Article 13. Recursos